ELS ALUMNES D’UNISOCIETAT DE L’ELIANA PARTICIPEN A LA III TROBADA DE SEUS A ONTINYENT
23 de abril de 2015

Més de 400 estudiants de primer curs d’Unisocietat provinents de les sis seus d’aquesta proposta formativa multidisciplinària -l’Eliana, Cullera, Gandia, Massamagrell, Quart de Poblet i Ontinyent- s’han reunit a Ontinyent, divendres passat 17 d’abril, per a celebrar la III Trobada de Seus Unisocietat.

Aquesta ha sigut la trobada més multitudinària després de celebrar-se una primera a Gandia, el curs 2012/2013 amb 150 estudiants de les dues seus existents en aquell moment i a Sagunt el curs 2013/2014 amb 350 estudiants de les cinc seus que hi havia en aqueix període.

Aquesta trobada té el doble objectiu de donar l’oportunitat a tots els alumnes de les diferents seus de conéixer-se i posar en comú aquesta nova experiència d’aprenentatge i formació. A més, els estudiants han pogut aprofitar per a incorporar als seus coneixements el patrimoni històric, artístic i gastronòmic que ofereix Ontinyent a través d’una visita guiada a la ciutat.

El vessant acadèmic va quedar també magníficament completada en la sessió d’obertura d’aquesta trobada amb la conferència ‘Els Principis de l’ètica’, que va estar a càrrec d’Adela Cortina, catedràtica de Filosofia Moral de la Universitat de València.